2. ΝΟΜΟΣ 3256 της 7/7 Ιαν. 1925 Περί μειώσεως του φόρου δεκάτης και του εγγείου φόρου του καπνού εις φύλλα. Άρθρον 1 (Η δια των Νόμων 522 του 1914, 1321 του 1918, 1679 του 1919 και του Ν.Δ. της 29 Δεκ. 1922 π. προσθέτου φορολογίας του καπνού εις φύλλα υπέρ των προσφύγων της Μικράς Ασίας και Θράκης, καθοριζομένη φορολογία της δεκάτης επί του καπνού του παραγομένου εν ταις Νέαις Χώραις και του εγγείου φόρου επί του καπνού του παραγομένου εν τη Παλαιά Ελλάδι, Χίω, Σάμω, και Κρήτη, περιορίζεται εις 10% επί της αξίας του καπνού, καταργουμένης και της ενεργουμένης αποδόσεως εις το ταμείον των προσφύγων. Άρθρον 2 (Η δια του Ν. 2851 του 1922, Ν.Δ. της 20 Σεπτ. 1923 περί προσθέτου φορολογίας καπνού εις φύλλα υπέρ της υγειονομικής περιθάλψεως και στεγάσεως των προσφύγων Ξάνθης, επιβληθείσα ειδική εισφορά επί του παραγομένου εν Ανατολική Μακεδονία και Δυτική Θράκη καπνού υπέρ των Ορφανοτροφείων και Οικοτροφείων Ανατολ. Μακεδονίας και Δυτικής Θράκης, ορίζεται από (δραχμής μιας) κατ' οκάν καπνού εις 1 τοις % επί της αξίας του καπνού. Ομοίως δια τον Νομόν Σάμου υπέρ του εν τη νήσω Σάμω φθισιατρείου ορίζεται ειδικός φόρος εν επί τοις εκατόν επί της αξίας του καπνού). Οι ανωτέρω φόροι ηνοποιήθησαν υπό του άρθρ. 1 του Ν.Δ. 24 Δεκ. 1925 (κατωτ. αριθ. 3). Άρθρον 3 Προκειμένου περί μεταβιβάσεως της κυριότητος ολοκλήρου του παραχθέντος υπό παραγωγού καπνού εις φύλλα ή μέρους αυτού κατά τας διατάξεις των άρθρων 100 και 113 του κώδικος των νόμων περί φορολογίας του καπνού, υπόχρεοι προς καταβολήν του φόρου δεκάτης και του εγγείου, ως και των προσθέτων αυτοίς φόρων, είναι οι αγορασταί του καπνού έμποροι, εις βάρος των οποίων ενεργείται η βεβαίωσις και η είσπραξις των φόρων και επ' ονόματι των οποίων εκδίδεται η σχετική άδεια κατοχής, μετά την καταβολήν των φόρων. Άρθρον 4 Εις τους διευθυντάς των καπνεργοστασίων εις ους έχει ανατεθή ο έλεγχος του εις φύλλα καπνού και αι λοιπαί παρά των Οικονομικών Εφοριών διεξαγόμεναι υπηρεσίαι της φορολογίας του καπνού, ανατίθεται και η παρά των Οικονομικών Εφοριών διεξαγομένη υπηρεσία της καταδιώξεως του λαθρεμπορίου σιγαροχάρτου. Άρθρον 5  (Τροποποιείται η παρ. 1 του άρθρ. 9 του Ν. 2921 του 1922 π. αυξήσεως της φορολογίας επί του καταναλισκομένου καπνού, τόμ. 28). Σελ. 17 Έγγειος Φορολογία Καπνού 27.Α.ζ.1-2 Άρθρον 6  (Αφεώρα αμοιβάς δημοσίων υπαλλήλων ως μηνυτών λαθρεμπορίου, αίτινες κατηργήθησαν δια του Νόμ. 1502/1950 (τόμ. 2). 